Maja Blagdan

Maja Blagdan (Split, 16. maj 1968) hrvatska je pjevačica zabavne muzike i dobitnica Porina. Pjevanjem se počinje baviti od svoje četrnaeste godine, a od 1986. do 1990. nastupala je u splitskoj grupi Stijene kao vokal. Godine 1992. odlazi u Zagreb i potpisuje ekskluzivni ugovor sa Zrinkom Tutićem. Maja Blagdan 1992. na Zagrebfestu s Tutićevom skladbom Santa Maria odnosi prvu nagradu stručnog žirija.
Brojni nastupi na Splitskom i drugim domaćim festivalu tokom devedesetih godina i poslije donose joj status jedne od najomiljenijih imena domaće zabavne muzike u Hrvatskoj. Pobjeda na hrvatskom nacionalnom izboru za Pjesmu Eurovizije 1996. donosi joj nastup na Eurosongu u Oslu s pjesmom Zrinka Tutića "Sveta ljubav", gdje osvaja 4. mjesto i jedno od najboljih hrvatskih plasmana na Euroviziji uopće.

Godine 1993. izdaje prvi album Vino i gitare, zbog kog je nagrađena Porinom, hrvatskom diskografskom nagradom kao najbolji novi izvođač. Slijedi album Bijele ruže (1994.), koji se kao i prethodnik pokazuje velikim komercijalnim uspjehom. Po nastupu na Euroviziji 1996. izdaje i album Sveta ljubav. Godine 1997.]l osvaja "Porina" za najbolju žensku vokalnu izvedbu, i izdaje još jedan album: Ljubavi moja jedina.

Nakon razdoblja relativno smanjene popularnosti, godine 2007. joj je popularnost opet porasla zahvaljujući sudjelovanju u HRT-ovoj zabavnoj emisiji Zvijezde pjevaju.

Živi u Zagrebu.

 Festivali 
1987 – Obična žena, Split ´87 (s grupom Stijene)
1988 – Ja ne mogu bez ljubavi, Split ´88 (s grupom Stijene)
1989 – Kao djevica, Split ´89 (s grupom Stijene)
1990 – Prvi put, Split ´90 (s grupom Stijene)
1991 – Svjetlo života, Split ´91 (duet sa Tedijem Spalatom)
1992 – Santa Maria, Zagreb ´92
1993 – Ti si čovjek moj, Zagreb ´93
1993 – Jedini moj, Dora ´93
1994 – Bijele ruže, Zagreb ´94
1994 – Rajski cvite moj, Split ´94
1994 – Tajno (Feelings), Baloon ´94 (duet sa Massimom)
1996 – Sveta ljubav, Dora 1996
1997 – Za nas, Dora ´97
1997 – Gitara dalmatina, Melodije Jadrana ´97
2000 – Sto i jedna noć, Zadarfest 2000 (duet sa Alenom Nižetićem)
2001 – Ljubav ljubavi, Zagrebfest 2001
2002 – Zlatne ure, Dalmatinska šansona 2002
2003 – Moje ime je ljubav, Dora 2003
2004 – Pismo, Split 2004
2004 – Srećo moja, Zadarfest 2004
2005 – Pored tebe, Split 2005 (duet sa Jacquesom Houdekom)
2005 – Lipa noć, Zadarfest 2005
2006 – Zemlja sunca, zemlja sna, Melodije Istre i Kvarnera 2006, I nagrada stručnog žirija i nagrada za aranžman
2010 – Beat na moru, Split 2010 (Retrospektivna večer)(sa Splita ´67, duet sa Zrinkom Tutićem)

 Diskografija 
 Vino i gitare (1993)
 Bijele ruže (1994)
 Sveta ljubav (1996)
 Ljubavi moja jedina (1997)
 Ti (2000)
 Ljubavi, ljubavi (2001)
 Moje ime je ljubav (2003)
  Zlatna Kolekcija (Stijene) (2009)

Kategorija:Rođeni 1968.
Kategorija:Biografije, Split
Kategorija:Hrvatske pjevačice
Kategorija:Živi ljudi